HILLSONG TV Pelastukseni - vapauteni häpeästä 1/2
Oletko ollut häpeän ja syyllisyyden sitoma?
Voit vapautua häpeästä.
Se voi määritellä menneesi, mutta sen ei tarvitse määritellä tulevaisuuttasi.
Häpeä on tunne. Meidät on kutsuttu elämään uskon, ei tunteiden mukaan.
Voimme elää armon lahjan mukaan.
Kiitos, että liityit seuraan. Aiheena on "pelastukseni, vapauteni häpeästä".
Häpeä hallitsee liian monia. Se on kuin musta pilvi yllä.
Häpeä laitetaan yllesi, mutta sitä ei tarvitse kantaa.
Tästä viestistä on varmasti apua. Pysy mukana.
Viime viikolla puhuin aiheesta "anteeksiantoni, vapauteni".
Puhuin vapaudesta tuomiosta.
Tänään tahdon puhua jälleen aiheesta "pelastukseni on vapauteni", -
mutta tahdon puhua häpeästä. Vapaudesta häpeästä.
Niin monet kantavat häpeää.
Valitettavasti he eivät ymmärrä häpeän voimaa, -
mitä se tekee heille ja miten se vangitsee heitä.
Uskon, että pelastuksen kautta saamme vapauden häpeästä.
Jokaisella on menneisyys. Jokaisella on menneisyys.
Et ole yksin. Jokaisella on jotakin, -
mistä he tahtovat päästä yli tai mitä he tahtovat jättää taakse.
Jokaisella on menneisyys.
Monesti annamme menneisyyden määritellä mielentilamme.
Sen, mitä tunnemme ja ajattelemme.
Ehkä menneisyytesi on niinkin hiljattainen kuin viime yö.
Mutta eräs valta voittaa synnin ja ne asiat, jotka meitä sitovat.
Synnillä on palkka.
Room. 6:23:ssa puhutaan synnin palkasta. Se on kuolema.
Armon antaa lahjan.
Se antaa vanhurskauden lahjan. Se on kaunis ja voimallinen lahja.
Room. 5:17:ssä puhutaan tuosta lahjasta: -
"Ja jos yhden ihmisen lankeemuksen tähden -
kuolema on hallinnut yhden kautta, niin paljoa enemmän ne, -
jotka saavat armon ja vanhurskauden lahjan runsauden, -
tulevat elämässä hallitsemaan yhden, Jeesuksen Kristuksen, kautta."
Hallitsetko elämässäsi?
Elätkö vallassa? Kuuntele vielä uudestaan: -
Vanhurskauden lahja saa sinut hallit- semaan elämässäsi Kristuksen kautta.
Sinut on kutsuttu kukoistamaan elämässäsi. Ps. 92:12―13: -
"Vanhurskas viheriöitsee kuin palmupuu, -
hän kasvaa kuin Libanonin setri. He ovat istutetut Herran huoneeseen, -
he viheriöitsevät meidän Jumalamme kartanoissa."
Jos elät syyllisyyden, häpeän ja tuomion painon alla, -
et kukoista etkä hallitse elämässäsi.
Kirjoitusten mukaan vanhurskas hallitsee elämässä.
Voit hallita sitä. Mutta jos elät häpeässä, sinua hallitaan.
Sen sijaan, että hallitsisit, sinua hallitaan.
Sinua hallitsevat asiat, -
joilla ei ole minkäänarvoista valtaa elämässäsi.
Voit elää luullen olevasi itsellesi velkaa sen, -
että koet huonoa oloa menneistä asioista.
En sano, että asiat pitäisi ottaa kevy- esti vaan että Jeesuksessa on toivo.
Meidän pitäisi keskittyä Jeesukseen.
Jos muuntaa menneisyyden häpeäksi, se kahlitsee. Se on vankila.
Kun olin 13-vuotias, äiti kertoi minulle ja sisaruksilleni, -
että huolehtisimme vauvasta jonkin aikaa.
Yllätyin tietysti. Meille kerrottiin vain, että se oli jonkun vauva.
Niin sitten kävi. Huolehdimme vauvasta kotona noin vuoden verran.
Siihen aikaan isosiskoni oli Melbournessa.
En tiennyt, että hänet oli lähetetty sinne salassa, -
koska hän oli raskaana.
Kenenkään tietämättä hänet tuotiin takaisin Uuteen-Seelantiin.
Lähellä meitä vuorten toisella puolen oli pieni kylä, johon hän meni, -
ja siellä hän sai yksinään vauvan.
Siihen aikaan ja siinä ympäristössä -
siihen liittyi valtavasti häpeää.
Hänen ylleen kasattiin niin paljon hä- peää, että se vaikutti häneen vuosia.
Monet antavat asioiden muodostua häpeäksi, -
ja silloin se hallitsee ja ryövää heitä.
Lempijakeitani on Sananl. 15:24: -
"Taitava käy elämän tietä ylöspäin..."
Valitettavasti monet eivät käy ylöspäin -
vaan kulkevat jyrkkää alamäkeä tai kieppuvat alaspäin.
Synti johtaa syyllisyyteen, syyllisyys häpeään, -
ja lopulta häpeä johtaa tuomioon. Tuomio on kuolema.
Jos rakennus tuomitaan, se tarkoittaa, ettei se kelpaa käytettäväksi.
Se kelpaa vain purettavaksi.
Monet elävät tuntien olonsa tuomituksi, -
kuin eivät kelpaisi palvelemaan Jumalaa, -
olemaan Herran huoneessa, ylistämään, saamaan armoa -
tai olemaan edes onnellinen.
On olemassa pelastettuja, jotka eivät ole vapaita.
He eivät usko ansaitsevansa olla onnellisia. He kokevat olevansa -
kelvottomia onnellisuuteen. Se on paholaisen valhe.
Jeesuksen teon täysi voima pitää ymmärtää.
Pitää ymmärtää Reuben Morganin kirjoittaman laulun voima: -
"Golgata kattaa kaiken". Kuunnelkaa: -
"Syntini ja häpeäni -
eivät enää merkitse. Golgata kattaa kaiken."
Synti muuttuu syyllisyydeksi, jota tunnemme. Syyllisyys lienee tunne.
Mutta häpeää kannetaan. "Häpeäisit!"
Ihmiset yrittävät laittaa häpeän yllesi. "Häpeäisit!"
Onko häpeää laitettu sinun yllesi?
Synti on teko, tunteet ovat koettuja, -
mutta häpeä on eri tasolla. Sitä kannetaan.
Kuljet sen kanssa. Syyllisyyskin voi olla sellaista.
Englanniksi puhutaan syyllisyysmatkasta.
Joskus huolehdimme syyllisyydestä niin hyvin, -
että otamme sen mukaan, minne menemmekin.
Se on surullista. Ihmiset antavat laittaa häpeää ylleen.
Se on pohjimmiltaan vastakohta Jumalan siunaukselle.
Saarnasin aiemmin tänä vuonna Jumalan nimen kantamisesta.
4. Moos. 6:ssa kerrotaan siitä kauniisti. Se on siunaus.
Kuunnelkaa jakeita 4. Moos. 6:22―27: "Ja Herra puhui Moosekselle sanoen:-
'Puhu Aaronille [hän oli ylipappi] ja hänen pojillensa ja sano: -
Siunatessanne israelilaisia sanokaa heille: 'Herra siunatkoon sinua -
ja varjelkoon sinua; Herra valistakoon kasvonsa sinulle -
ja olkoon sinulle armollinen; Herra kääntäköön kasvonsa sinun puoleesi -
ja antakoon sinulle rauhan. Näin he laskekoot -
minun nimeni israelilaisten ylitse, ja minä siunaan heitä.'"
Sitä kutsutaan kohotettujen kämmenten siunaukseksi.
Ylipappi edusti Jumalaa kansalle -
ja kansaa Jumalalle.
Siunaus kuvastaa ylipappia nostamassa kämmenensä -
ja laskemassa siunauksen kansan ylle.
"He laskevat nimeni israelilaisten ylitse ja siunaavat heitä."
Jos annat laskea häpeän yllesi, jos kannat häpeää, -
et kanna sitä, mikä tulee Jumalan siunauksen myötä.
Jumalan siunauksen myötä tulee kaikki, mikä on Hänen nimessään.
Ei ole toista nimeä. Sen Jumala laskee yllesi.
Jos sallit muuta laitettavan yllesi, ne ryöväävät, hallitsevat ja sitovat sinua.
Silloin elät vailla sitä, mitä Jumala tahtoisi sinulle.
Synti väheksyy sinua.
Room. 3:23: "Sillä kaikki ovat syntiä tehneet -
ja ovat Jumalan kirkkautta vailla."
VT:ssa kuningas Belsassar punnittiin ja havaittiin köykäiseksi.
Toisin sanoen hän oli vajaa, pienempi.
"Kaikki ovat Jumalan kirkkautta vailla", eli synti tekee meistä pienempiä.
Se väheksyy ja heikentää meitä.
Synti heikentää potentiaaliasi, suhdettasi Jumalaan -
ja itsevarmuuttasi. Et voi kulkea rohkeana ja itsevarmana, -
jos pääsi on painuksissa häpeästä.
Synti siis väheksyy ja heikentää sinua. Se on surullista.
Se heikentää uskottavuuttasi ja lopulta viattomuuttasi.
Se heikentää puhdasta omaatuntoasi.
Se siis myrkyttää ihmisten elämää, -
jos he elävät häpeän hallitsemina. Lopulta se muuttuu tuomioksi.
Se on surullista, että moni on saanut anteeksi muttei tunne olevansa vapaa.
He tuntevat olevansa tuomittuja.
Message-käännös kuvaa tuomiota mustaksi pilveksi.
Puhuin siitä viime kerralla. Monet kantavat sitä mustaa pilveä.
Joh. 3:16: "Sillä niin on Jumala maailmaa rakastanut..." Jae 17:-
"Sillä ei Jumala lähettänyt Poikaansa maailmaan tuomitsemaan maailmaa, -
vaan sitä varten, että maailma hänen kauttansa pelastuisi."
Väärä olisi: "Ei Jumala lähettänyt Poikaansa pelastamaan maailmaa, -
vaan sitä varten, että se hänen kauttansa tuomittaisiin."
Ei! Ei Raamatussa niin sanota.
Jos Jumala tahtoisi, että olet tuomittu, Hän olisi lähettänyt Tuomitsijan.
Hän tahtoi pelastaa sinut ja lähetti Pelastajan. Jeesuksen nimessä.
Marialle enkeli sanoi: "Saat Pojan, ja Hänen nimensä on oleva Jeesus."
"Jeesus" ei tarkoita tuomitsijaa vaan Pelastajaa.
Meidän pitää oppia elämään pelastettuina.
Se tarkoittaa vapautta synnistä, syyllisyydestä, häpeästä ja tuomiosta.
Syntiä tehdään, syyllisyyttä tunnetaan, -
häpeää kannetaan ja tuomio sulkee ulos.
Se tekee sinut epäkelvoksi, käyttöön sopimattomaksi.
Se ei ole Jumalan tahto sinulle. Älä anna kenenkään laittaa häpeää yllesi.
Vuonna 2002 tämä rakennus oli upouusi.
Ensiaskel, joka nosti Hillsongin suuren yleisön tietoon, oli erityinen.
Meidät tunnettiin maailmalla ylistysmusiikistamme, -
mutta maallisessa Australiassa olimme pinnan alla.
Naapurinikaan tuskin tiesivät meistä. Yllättäen nousimmekin pintaan.
En unohda sitä, koska siihen aikaan Australian luetuin julkaisu -
oli aikakauslehti, joka ilmestyi sanomalehden välissä.
Yhtenä lauantaina sen aikakauslehden etusivulla -
oli kokokuva minusta ja Bobbiesta.
Siinä luki "Herran profiitit" eikä profeetat.
Se oli kirjoitettu vähän väärin.
Olin valtavan häpeissäni ja nolona.
Olimme sinä aamuna Bondi Beachillä, jossa on ranta ja kahviloita.
Kaikki ovat ulkona. Syövät ulkona ja kulkevat kaduilla.
Kaikki lukevat lauantain lehteä rentona lauantaiaamuna.
Kaikkialle mihin menin, näin kuvamme tuolla, tuolla ja vielä tuollakin.
Olin tosi nöyryytetty ja nolona.
Artikkeli oli useita sivuja pitkä, ja meistä puhuttiin väärin ja ilkeästi.
Motiivimme oli kuvattu täysin väärin. En koskaan unohda sitä tunnetta.
Lopulta menimme tuttuun kahvilaan aamiaiselle.
Pyysin tarjoilijalta appelsiinimehua, ja hän toi minulle melkoisen mehulasin.
Se ei ollut tavallinen appelsiinimehu vaan siinä oli -
kaiken maailman koristeita päällä ja kauniisti eri hedelmiä ympärillä.
Sitten hän sanoi: "Olet hyvä tyyppi."
Hän puhui suoraan sieluuni. Ihmeellistä, mitä Jumala voi käyttää.
Kaikki muut lukivat lehteään tämän näköisinä.
Hes. 18:19―20: "...Se sielu, joka syntiä tekee ― sen on kuoltava.
Poika ei kanna isän syntivelkaa, eikä isä kanna pojan syntivelkaa.
Vanhurskaan ylitse on tuleva hänen vanhurskautensa, -
ja jumalattoman ylitse on tuleva hänen jumalattomuutensa."
Minä en ole isäni.
Olen vastuussa siitä, miten itse käyttäydyn, mutta en ole isäni.
Jos perheelläsi on luurankoja kaapissa, -
jos on asioita, joista tahtoisitte päästä yli, -
asioita, joita häpeätte ja jotka tapahtuivat ehkä sinulle itsellesi, -
et voi antaa häpeän hallita sinua.
Ymmärrä voitto, jonka Jumala antaa häpeästä.
Uskon, että sinun pitää oppia kulkemaan pää pystyssä.
Kristuksen ilosanoma antaa syyn pitää pääsi pystyssä -
ja kieltäytyä sallimasta häpeää laitettavan yllesi.
Älä anna sen tapahtua itsellesi. Elä vapaana.
Kuunnelkaa jaetta Room. 8:1: "Niin ei nyt siis ole -
mitään kadotustuomiota niille, jotka Kristuksessa Jeesuksessa ovat -
[ja jotka eivät vaella lihan..." Siis synnin ja vanhojen himojen -
"...vaan Hengen mukaan.]" Niitä ei kohtaa tuomio.
Ei se tarkoita, ettetkö kokisi kiusausta eivätkä asiat nostelisi rumia päitään.
Se tarkoittaa, että torjut tuomion. Et anna laittaa häpeää ja tuomiota yllesi.
Room. 8:3:ssa puhutaan tuomiosta. Message-käännöksessä sanotaan: -
"Laki oli voimaton ihmisen rikkinäisen luonnon vuoksi -
eikä siksi olisi koskaan pystynyt siihen [mitä Jeesus on tehnyt].
Lakia käytettiin aina vain synnin laastarina -
syvän parantamisen sijaan."
Et voi parantaa syntiä, syyllisyyttä, häpeää ja tuomiota laastareilla.
Ne eivät parane, jos yrität sitä omassa voimassa ja omavanhurskaudessa.
Sen ohi ei pääse vain laastarilla, joka valitettavasti ei paranna mitään.
Jumalan tahto on, että tunnet syvän paranemisen, -
elät vapaudessa, anteeksiannossa ja Jumalan armossa, -
että nostat kätesi seurakunnassa ja koet olevasi lunastettu, -
tiedät olevasi vapaa ja päätät: "En enää elä häpeässä.
En elä enää häpeässä."
On helppoa elää siinä jyrkässä kierteessä, -
jossa synti johtaa syyllisyyteen, syyllisyys häpeään ja häpeä tuomioon.
Syntiä tehdään, syyllisyyttä tunnetaan. Häpeä on erilainen.
Sitä kannetaan, koska se laitetaan yllemme. Sanotaan: "Häpeäisit!"
Siksi pitää päättää, ettei anna häpeän olla jotakin, mitä kantaa koko ajan.
Päätä kulkea vapaana häpeästä, koska lopulta häpeä johtaa tuomioon.
Tuomio vain tekee sinusta epäkelvon. Tuomittu rakennus on käyttökelvoton.
Monen sielu on niin täynnä tuomiota häpeän ja syyllisyyden tähden, -
että he elävät uskoen, etteivät he kelpaa saamaan Jumalan siunauksia,-
armoa, lupauksia, tulevaisuutta ja toivoa. Se on valhe.
Totuus on se, että Kristuksen pelastus ei jätä mitään kattamatta.
Kaikki, minkä Jeesuksen veri kattaa, kuuluu pelastukseesi.
Siksi voit vapautua häpeästä.
Kun olin 24-vuotias, minulla oli hyvin lyhyt avioliitto.
Minua pahoinpideltiin fyysisesti. Aika oli elämäni rankinta ja pelottavinta.
Kun kerroin perheelleni ongelmasta, vanhempani ajattelivat, -
että miehen rinnalla pitää seistä sekä hyvinä että huonoina aikoina.
Kun luen Raamatusta armon Jumalasta, joka on puolellamme, -
en näe sen koskevan minua vaan ainoastaan muita.
Ajattelin, että Jumala on hylännyt minut.
Siihen aikaan kannoin häpeää ja tuomiota, koska ajattelin, -
että minä olin sanonut jotakin väärää, josta entinen mieheni suuttui.
Sain aina pahoinpitelyä seuranneena päivänä kukkia.
Muut ajattelivat, että minua rakastetaan, kun sain aina kukkia.
Mutta se oli kaksoiselämää.
Pahoinpitely yltyi niin, että kerran olin kuolla. Elin valtavassa pelossa.
Harkitsin itsemurhaa, mutta tiesin, että se särkisi vanhempieni sydämen.
Niinpä päätin hakea apua.
Sain tilaisuuden työskennellä Hong Kongissa. Lähdin sinne.
Siellä pääsin seurakuntaan, -
jossa oli tarjolla alfa-kurssi.
Sen kautta opin Jumalasta uuden puolen, jota en tiennyt olevankaan.
Jumala on täynnä armoa ja rakkautta.
Hän arvostaa minua kokemuksistani huolimatta.
Hän oli kanssani silloin. Vaikken tun- tisi Hänen läsnäoloaan, Hän on läsnä.
Ajan myötä tajusin, että Jumala on sama eilen, tänään ja huomenna.
Hänen Sanansa on totta. Hän on puolellani ja rakastaa minua ehdoitta.
Kun pahaa tapahtuu, pitää uskoa, -
että Jumala on läsnä ja Jumala on uskollinen.
Ei mahdit maailman Ei edes hauta
Voi erottaa meitä Armosta ja suosiosta
Hän pelastaa uskollisesti
Hänen verensä petä ei
Golgata kattaa kaiken
Syntini ja häpeäni
Eivät enää merkitse
Ylistys Hänelle Joka sieluni lunasti
Golgata kattaa kaiken
Ei kukaan muu kuin Jeesus
Voi tehdä meitä puhtaaksi kuin lumi
Seisomme vapaudessasi
Golgata kattaa kaiken
Syntini ja häpeäni
Eivät enää merkitse
Ylistys Hänelle Joka sieluni lunasti
Golgata kattaa kaiken
Syntini ja häpeäni Eivät enää merkitse
Ylistys Hänelle Joka sieluni lunasti
Golgata kattaa kaiken
Ylistys Hänelle Joka sieluni lunasti
Golgata kattaa kaiken
Ylistys Hänelle Joka sieluni lunasti
Golgata kattaa kaiken
Istuu korkeuksissa Hän voittamaton on
Vuoret kumartuvat, kun Häntä korotamme
Ei ole toista nimeä Ei ole toista nimeä
Jeesus Kristus, Jumalamme
Jeesus
Joka kaupunki, kylä, kunta, kansa ja seurakunta, -
joka täällä on edustettuna, julistetaan tätä vielä kerran.
Maailma järkkyy
ja vapisee Hänen edessään
Kahleet katkeavat, kun taivas ja maa laulavat
Pyhä on nimi
Pyhä on nimi Jeesuksen
Jeesus, Jeesus
Maailma järkkyy ja vapisee Hänen edessään
Kahleet katkeavat, -
kun taivas ja maa laulavat
Pyhä on nimi
Pyhä on nimi Jeesuksen
Jeesus, Jeesus
Nostamme katseen: Kuningas on tullut
Maailman valkeus meitä kohti kurottaa
Ei ole toista nimeä Ei ole toista nimeä
Jeesus Kristus, Jumalamme
Istuu korkeuksissa Hän voittamaton on
Vuoret kumartuvat...
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
OPETUS TILATTAVISSA: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Haavojensa kautta me paranemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
SAATAVILLA OSOITTEESTA HILLSONG.COM
Kiitos seurastasi.
Uskon, että kun jatkan aihetta ensi kerralla, se rohkaisee sinua edelleen.
Häpeää kutsutaan sielun suoksi.
Se on kaunista, kun saa voiton sielussaan -
ja vapautuu syyllisyydestä ja häpeästä.
Siunausta!
Suomennos: Maija Tuukkanen